# PROJEKTS

LATVIJAS REPUBLIKAS MINISTRU KABINETS

2012.gada Noteikumi Nr. Rīgā (prot. Nr. .§)

**Grozījumi Ministru kabineta 2009.gada 3.novembra noteikumos Nr.1293 „Kārtība, kādā atbrīvo no dabas resursu nodokļa samaksas par iepakojumu un vienreiz lietojamiem galda traukiem un piederumiem”**

Izdoti saskaņā ar

Dabas resursu nodokļa likuma

8.panta otrās daļas 1., 2., 3., 4. un 5.punktu

Izdarīt Ministru kabineta 2009.gada 3.novembra noteikumos Nr.1293 „Kārtība, kādā atbrīvo no dabas resursu nodokļa samaksas par iepakojumu un vienreiz lietojamiem galda traukiem un piederumiem” (Latvijas Vēstnesis, 2009, 183.nr.) šādus grozījumus:

1. Aizstāt 1.1.apakšpunktā vārdus „Vides ministrijas” ar vārdiem „Vides aizsardzības un reģionālās attīstības ministrijas”.

2. Izteikt 2.2.apakšpunktu šādā redakcijā:

„2.2. mājsaimniecībās radītā izlietotā iepakojuma un vienreiz lietojamo trauku savākšanu visos sadzīves atkritumu apsaimniekošanas reģionos ne mazāk kā trīs šķiroto atkritumu savākšanas laukumos vai atkritumu šķirošanas un pārkraušanas centros jeb stacijās, kuri izveidoti atbil­sto­ši normatīvajiem aktiem par atkritumu savākšanas un šķirošanas vietām un katrs atrodas citā pilsētā vai ciemā. Ja kādā sadzīves atkritumu apsaimniekošanas reģionā nav pietiekoša skaita iepriekš minēto savākšanas vietu, apsaimniekotājs tās izveido pats vai nodrošina mājsaimniecībās radītā izlietotā iepakojuma un vienreiz lietojamo trauku savākšanu ne mazāk kā 10 sadzīves atkritumu dalītās savākšanas punktos, kas izveidoti atbil­sto­ši normatīvajiem aktiem par atkritumu savākšanas un šķirošanas vietām un katrs atrodas citā pilsētā vai ciemā;”.

3. Svītrot 2.3.apakšpunktu.

4. Papildināt noteikumus ar 2.1 un 2.2 punktu šādā redakcijā:

„2.1 Dalīto izlietotā iepakojuma savākšanu papildus var veikt, organizējot izlietotā iepakojuma pieņemšanu īpaši tam izveidotos izlietotā iepakojuma pieņemšanas punktos.

2.2 Šķiroto atkritumu savākšanas laukuma, kura izveidē ir ieguldīti valsts vai pašvaldību līdzekļi, īpašnieks, valdītājs vai apsaimniekotājs ar visiem apsaimniekotājiem vai nodokļa maksātājiem slēdz līgumus par izlietotā iepakojuma un vienreiz lietojamo trauku pieņemšanu ar vienādiem noteikumiem.”

5. Izteikt 3.punktu šādā redakcijā:

„3. Nodokļa maksātājs, kurš pats izveidojis izlietotā iepakojuma apsaimniekošanas sistēmu, apsaimniekošanas sistēmas ietvaros nodrošina mājsaimniecībās radītā izlietotā iepakojuma un vienreiz lietojamo trauku savākšanu visos sadzīves atkritumu apsaimniekošanas reģionos ne mazāk kā trīs šķiroto atkritumu savākšanas laukumos vai atkritumu šķirošanas un pārkraušanas centros jeb stacijās, kuri izveidoti atbil­sto­ši normatīvajiem aktiem par atkritumu savākšanas un šķirošanas vietām un katrs atrodas citā pilsētā vai ciemā. Ja kādā sadzīves atkritumu apsaimniekošanas reģionā nav vismaz trīs iepriekš minēto savākšanas vietu, nodokļa maksātājs tās izveido pats vai nodrošina mājsaimniecībās radītā izlietotā iepakojuma un vienreiz lietojamo trauku savākšanu ne mazāk kā 10 sadzīves atkritumu dalītās savākšanas punktos, kas izveidoti atbil­sto­ši normatīvajiem aktiem par atkritumu savākšanas un šķirošanas vietām un katrs atrodas citā pilsētā vai ciemā.”

6. Aizstāt 5.2.apakšpunktā vārdus „turpmākajiem trim kalendāra gadiem” ar vārdiem „laikposmam līdz trim gadiem”.

7. Aizstāt 6.2.apakšpunktā vārdus „turpmākajiem trim kalendāra gadiem” ar vārdiem „laikposmam līdz trim gadiem”.

8. Papildināt 7.punktu ar vārdiem „un elektroniskā formā, ierakstītus ārējā datu nesējā vai nosūtītus uz fonda administrācijas oficiālo e-pasta adresi”.

9. Izteikt 9.punktu šādā redakcijā:

„9. Izlietotā iepakojuma un vienreiz lietojamo trauku pārstrādes un reģenerācijas apjomi apsaimniekošanas sistēmas ietvaros atbilst vides aizsardzību regulējošajos normatīvajos aktos noteiktajiem izlietotā iepakojuma pārstrādes un reģenerācijas apjomiem. Izlietotā iepakojuma un vienreiz lietojamo trauku apjomus, kuri ir savākti līdz pusgada vai kalendāra gada beigām, bet kurus reģenerē vai pārstrādā attiecīgi nākamā pusgada vai kalendāra gada pirmo triju mēnešu laikā, apsaimniekotājs pie­skai­ta iepriekšējā pusgadā vai kalendāra gadā reģenerētajiem vai pārstrādātajiem izlietotā iepakojuma un vienreiz lietojamo trauku apjomiem. Apsaimniekotājs katru ga­du līdz 1.maijam un 30.oktobrim iesniedz fonda administrācijā informāciju par pre­ci­zēto iepriekšējā pusgadā vai kalendāra gadā reģenerēto vai pārstrādāto izlietotā iepakojuma un vienreiz lietojamo trauku apjomu atbilstoši šo noteikumu [3.pielikumam](http://www.likumi.lv/doc.php?id=200795#piel4).”

10. Izteikt 13.punktu šādā redakcijā:

„13. Lēmumā par apsaimniekošanas līguma noslēgšanu un atbrīvojuma piemērošanu norāda, kuriem izlietotā iepakojuma vai vienreiz lietojamo trauku materiālu veidiem atbrīvojums piemērojams, kā arī laikposmu, uz kādu tas piešķirts. Ja apsaimniekotājs vai nodokļa maksātājs iesniegumu iesniedz pirmo reizi vai iepriekšējā apsaimniekošanas līguma darbības laikā Valsts vides dienesta vai fonda administrācijas pārbaudēs vai auditoru atzinumos tam ir konstatēti pārkāpumi, kuru rezultātā izbeigts apsaimniekošanas līgums, apsaimniekošanas līgumu noslēdz un atbrīvojumu piešķir uz vienu gadu. Ja apsaimniekotājs vai nodokļa maksātājs iesniegumu iesniedz atkārtoti un iepriekšējā apsaimniekošanas līguma darbības laikā tam nav konstatēti pārkāpumi, kuru rezultātā izbeigts apsaimniekošanas līgums, apsaimniekošanas līgumu noslēdz un atbrīvojumu piešķir uz trim gadiem, ja iesniegumā nav norādīts īsāks laika posms.”

11. Izteikt 16.punktu šādā redakcijā:

„16. Apsaimniekotājs, kura līgumpartneri ir saņēmuši atbrīvojumu, reizi ceturksnī līdz katra ceturkšņa otrā mēneša piecpadsmitajam datumam iesniedz fonda administrācijā:

16.1. informāciju par izmaiņām līgumpartneru sarakstā, attiecībā uz jaunajiem līgumpartneriem norādot noslēgtā līguma datumu, numuru un iepakojuma materiālu vai vienreiz lietojamo trauku veidus, par kuriem līgums ir noslēgts;

16.2. precizētu informāciju par izmaiņām līgumpartneru plānotajos iepakojuma un vienreiz lietojamo trauku materiālu veidos, izlietojuma un reģenerācijas apjomos (atbilstoši šo noteikumu 2.pielikuma 1. un 2.punkta tabulām).”

12. Izteikt 20.un 21.punktu šādā redakcijā:

„20. Ministrija, pamatojoties uz padomes ieteikumu, 10 darbdienu laikā pieņem lēmumu par apsaimniekošanas līguma izbeigšanu un atbrīvojuma piemērošanas pārtraukšanu, sākot ar nākamā ceturkšņa pirmā mēneša pirmo dienu, šādos gadījumos:

20.1. ja apsaimniekotājs vai nodokļa maksātājs divu nedēļu laikā pēc paskaidrojuma pieprasījuma saņemšanas nav iesniedzis fonda administrācijā šo noteikumu 19.punktā minēto paskaidrojumu vai paskaidrojums nesatur pierādījumus par trūkumu novēršanu vai par apstākļiem, kas nav atkarīgi no apsaimniekotāja vai nodokļa maksātāja un kuru dēļ nav pildītas apsaimniekošanas līguma saistības;

20.2. ja trīs mēnešu laikā atkārtoti tiek konstatēts pārkāpums;

20.3. ja apsaimniekotājs vai nodokļa maksātājs sniedzis nepatiesu informāciju.

21. Nodokļa maksātājs līgumu par izlietotā iepakojuma vai vienreiz lietojamo trauku viena materiāla veida apsaimniekošanu vienlaikus drīkst slēgt tikai ar vienu apsaimniekotāju. Ja fonda administrācija, izvērtējot apsaimniekotāju iesniegto informāciju, konstatē, ka nodokļa maksātājs līgumu par izlietotā iepakojuma vai vienreiz lietojamo trauku viena materiāla veida apsaimniekošanu ir noslēdzis ar vairākiem apsaimniekotājiem, attiecīgo nodokļa maksātāju rakstiski brīdina par konstatēto pārkāpumu un uzdod mēneša laikā no brīdinājuma nosūtīšanas dienas saglabāt līgumu tikai ar vienu apsaimniekotāju, vienlaikus pārtraucot līgumus ar pārējiem apsaimniekotājiem. Par minētajām izmaiņām nodokļa maksātājs rakstiski informē fonda administrāciju, pievienojot iepriekšējā apsaimniekotāja parakstītu apliecinājumu par līgumu pārtraukšanu. Ja mēneša laikā no brīdinājuma nosūtīšanas dienas fonda administrācija nav saņēmusi attiecīgo informāciju, tā vēršas ministrijā ar lūgumu pārtraukt nodokļa maksātājam piešķirtā atbrīvojuma piemērošanu.”

13. Aizstāt 22.punktā vārdu „mēneša” ar vārdu „ceturkšņa”.

14. Papildināt 23.punktu ar teikumu šādā redakcijā:

„Ja fonda administrācija konstatē, ka nodokļa maksātājs atkārtoti gada laikā slēdz līgumu ar citu apsaimniekotāju, tā vēršas ministrijā ar lūgumu pieņemt negatīvu lēmumu attiecībā uz šī nodokļa maksātāja iekļaušanu pēdējā apsaimniekotāja apsaimniekošanas līguma pielikuma grozījumos.”

15. Svītrot 24.punktu.

16. Papildināt 25.punktu aiz pirmā teikuma ar teikumu šādā redakcijā:

„Apsaimniekotājs pārskatam pievieno precizētu apliecinājumu par šo noteikumu 6.3.apakšpunktā minēto finansiālo nodrošinājumu atbilstoši faktiskajam līgumpartneru aprēķinātā nodokļa apmēram,ja nepieciešamā finansiālā nodrošinājuma summa ir palielinājusies vismaz par 10 %.”

17. Svītrot 29. un 30.punktā skaitli „24”.

18. Aizstāt 31.punktā vārdus „nodokļa maksātājam” ar vārdiem „apsaimniekotāja līgumpartneriem”.

19. Papildināt noteikumus ar 31.1 un 31.2 punktu šādā redakcijā:

„31.1 Apsaimniekotājs vai nodokļa maksātājs jaunu iesniegumu par atbrīvojuma piemērošanu iesniedz ne ātrāk kā sešus mēnešus pirms iepriekšējā apsaimniekošanas līguma termiņa beigām starp konkrēto apsaimniekotāju vai nodokļa maksātāju un fonda administrāciju.

31.2 Apsaimniekotājs vai nodokļa maksātājs, ar kuru fonda administrācija ir lauzusi apsaimniekošanas līgumu sakarā ar pārkāpumiem apsaimniekošanas sistēmas īstenošanā, jaunu iesniegumu par atbrīvojuma piemērošanu drīkst iesniegt ne ātrāk kā sešus mēnešus pēc iepriekšējā apsaimniekošanas līguma laušanas.”

20. Papildināt noteikumus ar 37. punktu šādā redakcijā:

„37. Apsaimniekošanas līgums, kas ar fonda administrāciju ir noslēgts līdz 2012.gada 31.augustam, ir spēkā līdz tā termiņa beigām, ja nodokļa maksātājs vai apsaimniekotājs līdz 2012.gada 1.decembrim nodrošina izveidotās apsaimniekošanas sistēmas atbilstību šo noteikumu prasībām un iesniedz fonda administrācijā atbilstoši precizētu apsaimniekošanas plānu.”

21. Aizstāt 1.pielikumā vārdus „Vides ministrija” ar vārdiem „Vides aizsardzības un reģionālās attīstības ministrija” (attiecīgā locījumā).

22. Izteikt 2.pielikuma 1.punkta tabulu šādā redakcijā:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Nr. p.k. | Iepakojuma vai vienreiz lietojamo trauku materiāla veids1 | Iepakojuma vai vienreiz lietojamo trauku apjoms (kg) | | | | Dabas resursu nodokļa likme (Ls/kg) | Aprēķinātais dabas resursu nodoklis (Ls) | | | |
| 20\_\_.gads | 20\_\_.gads | 20\_\_.gads | 20\_\_.gads2 | 20\_\_.gads | 20\_\_.gads | 20\_\_.gads | 20\_\_.gads3 |
| 1. | Iepakojuma materiāla veids: |  |  |  |  |  |  |  |  |  |
| 1.1. | stikls |  |  |  |  |  |  |  |  |  |
| 1.2. | plastmasa (izņemot bioplastmasu, oksi-sadalāmo plastmasu, polistirolu un plastmasas maisiņus4) |  |  |  |  |  |  |  |  |  |
| 1.3. | bioplastmasa |  |  |  |  |  |  |  |  |  |
| 1.4. | oksi-sadalāmā plastmasa |  |  |  |  |  |  |  |  |  |
| 1.5. | polistirols |  |  |  |  |  |  |  |  |  |
| 1.6. | plastmasas maisiņi (1000gab. < 3kg)4 |  |  |  |  |  |  |  |  |  |
| 1.7. | plastmasas maisiņi (1000gab.> 3 kg)4 |  |  |  |  |  |  |  |  |  |
| 1.8. | metāls |  |  |  |  |  |  |  |  |  |
| 1.9. | papīrs un kartons vai citas dabiskās šķiedras |  |  |  |  |  |  |  |  |  |
| 1.10. | koks |  |  |  |  |  |  |  |  |  |
| 1.11. | KOPĀ  (1.1. + 1.2. + 1.3. + 1.4. + 1.5. + 1.6. +1.7. + 1.8. + 1.9. + 1.10.) |  |  |  |  |  |  |  |  |  |
| 2. | Vienreiz lietojamo trauku  materiāla veids: |  |  |  |  |  |  |  |  |  |
| 2.1. | plastmasa (izņemot bioplastmasu, oksi-sadalāmo plastmasu un polistirolu) |  |  |  |  |  |  |  |  |  |
| 2.2. | bioplastmasa |  |  |  |  |  |  |  |  |  |
| 2.3. | oksi-sadalāmā plastmasa |  |  |  |  |  |  |  |  |  |
| 2.4. | polistirols |  |  |  |  |  |  |  |  |  |
| 2.5. | metāla folija |  |  |  |  |  |  |  |  |  |
| 2.6. | papīrs un kartons vai citas dabiskās šķiedras |  |  |  |  |  |  |  |  |  |
| 2.7. | KOPĀ (2.1. + 2.2. + 2.3.+ 2.4. + 2.5. + 2.6.) |  |  |  |  |  |  |  |  |  |

Piezīmes.

1 Iepakojums un vienreiz lietojamie trauki no kompozītmateriāliem (laminātiem) pieskaitāmi tam materiāla veidam, kas svara ziņā ir pārākumā.

2 Kolonnu aizpilda, ja apsaimniekošanas plāns nesākas ar 1.janvāri.

3 Kolonnu aizpilda, ja apsaimniekošanas plāns nesākas ar 1.janvāri.

4 Dabas resursu nodokļa likuma 4.panta piektajā daļā minētie plastmasas maisiņi.

23. Izteikt 2.pielikuma 2.punkta tabulu šādā redakcijā:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | Iepakojuma vai vienreiz lietojamo trauku materiāla veids | Izlietotā iepakojuma un vienreiz lietojamo trauku apjoms, ko plānots pārstrādāt un reģenerēt Latvijas Republikas teritorijā | | | | | | | | Izlietotā iepakojuma un vienreiz lietojamo trauku apjoms, ko plānots pārstrādāt un reģenerēt citās valstīs | | | | | | | | Izlietotā iepakojuma un vienreiz lietojamo trauku apjoms kopā | | | | | | | | | | | | | | | |
| p.k. | (pa gadiem) | | | | | | | | (pa gadiem) | | | | | | | | (pa gadiem) | | | | | | | | | | | | | | | |
|  | pārstrādā­tais (kg) | | | | reģenerē­tais (kg) | | | | pārstrādā­tais (kg) | | | | reģenerē­tais (kg) | | | | pārstrādā­tais (kg) | | | | pārstrādā­tais (%)1 | | | | reģenerē­tais (kg) | | | | reģenerē­tais (%)1 | | | |
|  | gads | | | | gads | | | | gads | | | | gads | | | | gads | | | | gads | | | | gads | | | | gads | | | |
|  | 20\_\_. | 20\_\_. | 20\_\_. | 20\_\_.2 | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. | 20\_\_. |
| 1. | Stikls |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2. | Plastmasa3 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 3. | Papīrs un kartons vai citas dabiskās šķiedras |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 4. | Metāls |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 5. | Koks |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 6. | KOPĀ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Piezīmes.

1 Izlietotā iepakojumavai vienreiz lietojamo trauku pārstrādes un reģenerācijas apjomu aprēķina procentos pret attiecīgajā gadā realizēto vai savas saimnieciskās darbības nodrošināšanai izmantoto preču un izstrādājumu iepakojuma apjomuvai pret attiecīgajā gadā (līdz 31.decembrim) mazumtirdzniecībā un sabiedriskajā ēdināšanā realizēto vienreiz lietojamo trauku apjomu.

2 Kolonnu aizpilda, ja apsaimniekošanas plāns nesākas ar 1.janvāri.

3 Ja bioplastmasas un oksi-sadalāmās plastmasas pārstrādes un reģenerācijas apjomus nevar izdalīt atsevišķi, tos ieskaita kopējā plastmasas pārstrādes vai reģenerācijas apjomā.

24. Aizstāt 2.pielikuma 3.1. apakšpunktā vārdus: „(apsaimniekotāji, kuriem ir līgumpartneri, norāda, kā tiks nodrošināts savākšanas vietu teritoriālais pārklājums) ” ar vārdiem „, tai skaitā, kā tiks nodrošināts savākšanas vietu teritoriālais pārklājums”;

25. Aizstāt 2.pielikuma 4.punkta tabulā vārdus „Vietējā pašvaldība, kurā savāc izlietoto iepakojumu un vienreiz lietojamos traukus” ar vārdiem „Šķiroto atkritumu savākšanas laukuma vai atkritumu šķirošanas un pārkraušanas centra jeb stacijas adrese” un vārdus „Uzstādīto dalītās savākšanas konteineru skaits (pa materiālu veidiem) un tips” vārdiem „Izlietotā iepakojuma materiālu veidi, kas tiek vākti konkrētajā adresē”;

26. Papildināt 2.pielikuma 5.punkta nosaukumu aiz vārda „reģenerācijai” ar vārdiem „, un noslēgtie līgumi ar komersantiem, kuri veic pārstrādi vai reģenerāciju ārpus Latvijas Republikas teritorijas”.

27. Aizstāt 3.pielikuma 1.1. apakšpunktā vārdus „Aprakstā ietver informāciju par to, kā tika veikta izlietotā iepakojuma savākšana. Apsaimniekotāji, kuriem ir līgumpartneri, norāda, kā tika nodrošināts savākšanas vietu teritoriālais pārklājums” ar vārdiem „Aprakstā ietver informāciju par to, kā tika veikta izlietotā iepakojuma savākšana, tai skaitā, kā tika nodrošināts savākšanas vietu teritoriālais pārklājums”;

28. Papildināt 3.pielikuma 2.punkta tabulas 1.2. apakšpunktu aiz vārda „izņemot” ar vārdu „polistirolu”,

29. Papildināt 3.pielikuma 2.punkta tabulu ar 1.2.1 apakšpunktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 1.2.1 | polistirols |  |  |  |  |  |  |  |

30. Papildināt 3.pielikuma 2.punkta tabulas 2.1.apakšpunktu aiz vārda „izņemot” ar vārdu „polistirolu”,

31. Papildināt 3.pielikuma 2.punkta tabulu ar 2.1.1apakšpunktu šādā redakcijā:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2.1.1 | polistirols |  |  |  |  |  |  |  |

32. Aizstāt 3.pielikuma 4.punkta tabulā vārdus „Vietējā pašvaldība, kurā savāc izlietoto iepakojumu un vienreiz lietojamos traukus” ar vārdiem „Šķiroto atkritumu savākšanas laukuma vai atkritumu šķirošanas un pārkraušanas centra jeb stacijas adrese”;

33. Papildināt 3.pielikuma 5.punkta nosaukumu aiz vārda „reģenerācijai” ar vārdiem „, un noslēgtie līgumi ar komersantiem, kuri veic pārstrādi vai reģenerāciju ārpus Latvijas Republikas teritorijas”;

34. Izteikt 3.pielikuma 7.punkta tabulu šādā redakcijā:

|  |  |  |  |  |  |
| --- | --- | --- | --- | --- | --- |
| Nr.  p.k. | Izlietotā iepakojuma vai vienreiz lietojamo traukukravas pārvadājuma pavadzīmes veids1 | Kravas pavadzīmes numurs2 | Kravas pavadzīmes izdošanas datums3 | Izlietotā iepakojuma materiāla veids | Apjoms (kg) |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

35. Svītrot 3.pielikuma 10. punktu un 10.punkta tabulu.

36. Noteikumi stājas spēkā 2012.gada 1.septembrī.

## Ministru prezidents V.Dombrovskis

Vides aizsardzības un

reģionālās attīstības ministrs E.Sprūdžs

Vides aizsardzības un

reģionālās attīstības ministrs E.Sprūdžs

Vīza: Valsts sekretārs A.Antonovs

18.05.2012 15:35

1966

M. Šinke

67026479, [madara.sinke@varam.gov.lv](mailto:madara.sinke@varam.gov.lv)